Alphonsus Cullinan

**Alphonsus Cullinan** (født den 7. mai 1959 i Lahinch i County Clare i Irland) er en irsk prelat og katolsk biskop av Waterford og Lismore.

## Liv og virke
### Bakgrunn
Alphonsus Cullinan underviste i ti år i Castleconnell i County Limerick og i spanske Valladolid. I 1989 begynte han på det irske nasjonalseminar i Maynooth.

### Prest
Han ble presteviet den 12. juni 1994 for bispedømmet Limerick.

Etterpå virket han i menighets- og sykehussjelesorg i Limerick. Etter et semester som religionslærer ved Mary Immaculate College i Limerick dro han til studier i Roma i 2001. Ved Accademia Alfonsiana fikk han doktorgrad i moralteologi ved et arbeid med tittel Christian Anthropology and Utilitarianism. 

Tilbake i Irland var han sjelesørger ved Limerick Institute of Technology og fra 2009 leder av bispedømmets forberedelser ril Den eukaristiske kongress i Dublin. I 2011 ble han sogneprest i Rathkeale.

### Biskop av Waterford og Lismore
Pave Frans utnevnte ham 2. februar 2015 til biskop av Waterford og Lismore. Han ble bispeviet av sin forgjenger William Lee den 12. april samme år; medkonsekratorer var erkebiskopen av  Cashel og Emly, Kieran O'Reilly, erkebiskopen av Armagh, Eamon Martin, erkebiskopen av Dublin, Diarmuid Martin, og den apostoliske nuntius til Irland, erkebiskop Charles John Brown.
I sitt første hyrdebrev i mai 2015 drøftet biskop Cullinan hvorvidet en *Ja*-stemme ved en folkeavstemning om samkjønnede ekteskap innebar «pandering» - gi etter overfor voksnes behag fremfor barns rettigheter - , og understreket at «barn er annerledes enn voksne, likesom også foreningen mellom en mann og en kvinne er annerledes en noen form for relasjon mellom to menn eller to kvinner».

Biskop Cullinan utløste i september 2017 over kommentarer han kom med vedrørende HPV-vaksinasjonsprogrammet i irske skoler, som utløste kritikk fra blant annet den helseminister Simon Harris.  Deretter ba han om unnskyldning hvis uttalelsene hans ble feiltolket utenfor deres respektive kontekster.

Cullinan gjorde seg bemerket den 31. oktober 2017 etter at han sa at henvisning til abort «ikke er helsepleie».

Til *Déise Today* på WLR FM den 2. februar 2018 sa han at kunstig prevensjon var moralsk galt og at den hadde bidratt til mer promiskuitet i Irland. Han la til at abort ikke var svaret for kvinner som fikk suicidale tenker etter å ha blitt gravide som følge av voldtekt. Leder for *[[Oireachta]]*s *Committee on abortion*, Catherine Noone, protesterte.

Etter en folkeavstemning som førte til enklere tilgang til abort ved lov den 25. mai 2018, sa biskop Cullinan på *Déise Today* på WLR FM den 1. juni 2018 at katolikker som hadde stemt *Ja* i folkeavstemningen måtte innse at de ved det hadde syndet og måtte angre før de mottok nattverd, og at Irland ved å ha legalisert aborttilgang *«i praksis hadde åpnet for eutanasi»*.

På *Déise Today* på WLR FM 9. oktober 2018 støttet Cullinan hva pave Frans ikke lenge før hadde sagt om at djevelen hadde ansvar for sekmisbrukskandalekrisen i den katolske kirke, og bekjentgjorde at han planla å etablere et eksorsismeapostolat i sitt bispedømme. Dette møtte motbør fra noen politiske ledere.

I et brev sendt til katolske grunnskoler i bispedømmet den 10. oktober 2019 uttalte Cullinan at yoga og *[[mindfulness]]* var *«ikkekristent»* og uegnet materie i religionsundervisningen. Hans oppfatninger bestridt fra flere hold, blant annet av tidligere president i Irland, Mary McAleese.

## Bibliografi
* 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Kardinal John Francis D'Alton (1882-1963) *1942
* Kardinal William John Conway (1913-1977) *1958
* Biskop Michael Russell (1920-2009) *1965
* Biskop William Lee (1941- ) *1993
* Biskop *Alphonsus Cullinan* (1959-) *2015

## Referanser